Առնա

Առնա, նաև՝ Ըռնա, գավառ Մեծ Հայքի Նոր Շիրական (Պարսկահայք) նահանգում։
Տեղադրվում է Կապուտան (Ռեզայե) լճի հյուսիս–արևմտյան մասում, Խանասորի լեռնանցքից հյուսիս։ «Աշխարհացույց»-ում (VII դ.) հիշատակվում է որպես Պարսկահայքի հինգերորդ գավառ։ Արևմուտքից սահմանակից էր Վասպուրականի Անձախի ձոր, արևելքից՝ Մեծ Աղբակ, հարավից՝ Գազրիկյան գավառներին, մոտավորապես համապատասխանում է այժմյան Սալմաստի գավառի տարածքին։ Ըռնայի կենտրոնն էր Առնա, այժմյան Դերիկ գյուղը։ 

Ըռնայի տարածքը Արտաշեսյանների և Արշակունիների թագավորության ժամանակ մտնում էր Հայկական պետության մեջ։ Հայաստանի առաջին բաժանմամբ (387 թ.) միացվել է Պարսկաստանին։ Ըռնան մինչև XX դ. սկիզբը բնակեցված էր հայերով։ 1826–28-ին ռուս–պարսկական պատերազմից հետո, հազարավոր հայեր գաղթել և բնակություն են հաստատել Արևելյան Հայաստանում։

Տես նաև 
 Պարսկահայք
 Մեծ Հայքի վարչական բաժանում

Արտաքին հղումներ 
 Մեծ Հայքի Պարսկահայք աշխարհն ըստ «Աշխարհացոյց»-ի // Բ.Հ. Հարությունյան

Ծանոթագրություններ 

Պարսկահայքի գավառներ